Bylsma-vonnis waarskynlik uitgestel | Maroela Media
Die veroordeelde moordenaar Xander Bylsma (21) se vonnisoplegging sal waarskynlik volgende week uitgestel moet word te midde van die Covid-19-pandemie. Vonnisverrigtinge was veronderstel om eerskomende Maandag in die hooggeregshof in Mmabatho in Noordwes te begin.
"Dit gaan in alle waarskynlikheid uitgestel word. Daar is ook nog nie nuwe datums bekend nie," het Conrad Bester, Bylsma se prokureur, Woensdag aan Maroela Media bevestig.
Volgens Bester sal hy en Bylsma se advokaat, Sakkie Nel, wel Maandag in die hof wees, sou dit net vir 'n uitstel wees. Dit is egter nie in dié stadium duidelik of Bylsma in die hof sal verskyn nie. "Ons probeer nog reëlings tref."
Bylsma is tans in aanhouding by die Rooigrond-gevangenis waar hy dié week sy 21ste verjaarsdag vier.
Volgens Bester is 'n voorvonnisverslag ná sy kliënt se skuldigbevinding aangevra, hoewel dit nie duidelik is of die verslag al gereed is nie.
Sharnelle Hough en Marna Engelbrecht (Foto: Facebook)
Maroela Media het vroeër berig Bylsma is in Februarie vanjaar skuldig bevind aan die moord op sy voormalige vriendin Sharnelle Hough (17) en haar boesemvriendin Marna Engelbrecht (16).
"Die bewyse vertel 'n verhaal van gemengde gevoelens, jaloesie, teleurstelling en wraak," het regter Ronald Hendricks vroeër vanjaar gedurende sy uitspraak gesê.
Lees alle berigte oor die saak op Maroela Media hier.
Ontsnapte leeus weer in kamp
Die man se oe is om van bang te word. Pikswart!!!
Ja nee daar is NIKS agter daai oe nie. Kan net dink hoe bang die meisies was! Om te dink die ou kan weer eendag UIT die tronk uitkom. Die meisies is geen kans vergin om hulle 21ste verjaarsdae te vuur nie my ou.
Waar hy tans tuis gaan is moontlik die rede vir die gevoelose kyk.
Hoekom uitstel? Daar is mos spesiale permitte? Moordenaars word nie vrygelaat nie. Daar is al hoeveel keer daaroor berig. Ai tog.
Wat hy gedoen het is strafbaar maar hoekom die saak so lank uitrek. Hy is mos witman, wat van al die plaasmoorde, alles is doodstil